**Krydsning af vandløb med kabler eller lignende (krydsningstilladelse)**

## Hvad er vandløb?

I vandløbsloven omfatter betegnelsen vandløb alle vandløb, grøfter, kanaler, rørledninger og dræn samt søer, damme og andre lignende indvande.

## Hvad er krydsning af vandløb?

• Enhver krydsning af et vandløb med kabel, rørledning el.lign., som føres over gennem eller under vandløbet.

• Ifølge Vandløbsloven skal enhver krydsning af et vandløb med ledning, rør eller lignende godkendes af vandløbsmyndigheden (Hedensted Kommune).

## Hvorfor skal der søges om en krydsningstilladelse?

Vandløbsloven kræver at der søges tilladelse til krydsning af vandløb. Det er blandt andet for at sikre miljøet i vandløbet, for at sikre at bredejeren eller kommunen fortsat kan vedligeholde vandløbet og for at sikre at krydsningen ikke hindrer eller fordyrer fremtidig forbedringer i vandløbet.

## Hvordan søger man om en krydsningstilladelse?

• Skema til ansøgning om krydsningstilladelse kan findes her på hjemmesiden under, ”Ansøg om…”.

• Udfyldt ansøgningsskema m. bilag sendes retur til Natur, Vej og Anlæg.

## Oplysninger i Ansøgningsskema

Et projekt skal ifølge ”Bekendtgørelse om vandløbsregulering og –restaurering m.v. (Bek. Nr. 1436 af 11/12/2007) indeholde:

• Formål og begrundelse

• Liste over ejendomme som projektet omfatter (grundejere og brugere).

• Udgiftsoverslag og fordeling

• Tidsplan for udførelse

## Hvad sker der, når man har søgt om krydsningstilladelse?

Hvis Natur, Vej og Anlæg skønner at krydsningen ikke vil have væsentlig indflydelse på vandløbets afstrømnings- eller miljømæssige forhold sker følgende:

• Projektet godkendes og annonceres offentligt med en 4 ugers klagefrist.

• Anlægsarbejdet kan først igangsættes efter klagefristens udløb.

Undtagelser:

Såfremt en krydsning af særlige grunde ikke kan opfylde ovenstående krav, skal der stilles andre vilkår, som skal tilpasses de enkelte projekter. Sådanne projekter med undtagelser skal først offentliggøres med 4 ugers indsigelsesperiode og derefter skal tilladelse og ansøgning offentliggøres med 4 ugers klagefrist, inden anlægsarbejdet må udføres.

Hvilke vilkår stilles oftest i en tilladelse?

Kommunen kan give afslag eller stille vilkår i tilladelsen, så påvirkning af vandløbets afstrømning / miljømæssige forhold minimeres!

## Krav til arbejdets udførelse

Den krydsende rørledning skal normalt anlægges med en styret underboring eller skydes under vandløbet. Der skal være væsentlige årsager tilstede for at afvige fra dette.

Åbne vandløb

• I offentlige vandløb med regulativ, typisk krydsning min. 1 meter under anlæg og regulativmæssig bund.

• I private vandløb, hvor der ikke er et regulativ, typisk krydsning min. 1 meter under anlæg og fast bund.

Rørlagte vandløb

• Krydsning min. 1 meter under det rørlagte vandløbs bund samt min. 1 meter fra det rørlagte vandløbs sider.

Generelt

• Arbejdet skal udføres i overensstemmelse med det fremsendte projekt.

• Udførende firma påtager sig evt. erstatningskrav fra bredejere, som måtte blive påført tab i forbindelse med anlægsarbejdet.

• Evt. skader på selve vandløbet, brinker og banketter skal udbedres og betales af ejeren af kablet/ledningen.

• Træer langs vandløbet må ikke beskadiges.

• Vandløbet herunder bund, brinker og bræmmer, skal retableres til oprindelig stand og udseende.

• Rørlagte vandløb må ikke berøres af kablet/ledningen og skal ved beskadigelse retableres.

• Fremtidig vedligeholdelse af kabel/ledning påhviler ledningsejeren.

• Ved fremtidige vandløbsarbejder (f.eks. reguleringer og restaureringer) påhviler alle udgifter til ændringer/sikringer af kablet/ledningen alene ledningsejeren.

• Vandet fra vandløbet må ikke benyttes ved underboring.

• Borevandet må IKKE ledes ud i vandløbet.

## Vil du vide mere?

Lovgivning omkring krydsning af vandløb kan findes i ”Bekendtgørelse om vandløbsregulering og – restaurering m.v.”

Desuden finder du reglerne om vandløb i vandløbsloven.

Lovgivningerne kan findes på biblioteket eller på [www.retsinfo.dk](http://www.retsinfo.dk)

**Ansøgning om krydsningstilladelse**

**(der udfyldes et skema for hver krydsning)**

# Oplysninger om ansøger

|  |  |
| --- | --- |
| **Navn**  |  |
| **Adresse**  |  |
| **E-mail adresse**  |  |
|  **Telefon nummer**  |  |

# Oplysninger om ledningsejer

|  |  |
| --- | --- |
| **Navn**  |  |
| **Adresse**  |  |
| **E-mail adresse**  |  |
|  **Telefon nummer**  |  |

# Oplysninger om lodsejer(e)

|  |  |
| --- | --- |
| **Navn(e)** |  |
| **Adresse(er)** |  |
| **Lodsejeraftaler****Vedlagt (obligatorisk)** |  |

# Om vandløbet

|  |  |
| --- | --- |
| **Vandløbets navn**  |  |
| **Er vandløbet offentligt?**  |  |
| **Krydsningssted**  |  |

# Om krydsningen

|  |
| --- |
| **Formål**  |
|  |

|  |
| --- |
| **Begrundelse**  |
|  |

|  |  |
| --- | --- |
| **Ledningstype, dimension og materiale**  |  |
| **Arbejdsmetode** **ved krydsning**  |  |
| **Arbejdsbæltets** **bredde**  |  |
|  **Arbejdsperiode**  |  |

|  |
| --- |
| **Projektkort**  |
| **Oversigtskort vedlagt (Obligatorisk)**  |  |
| **Detailkort vedlagt (Obligatorisk)**  |  |

|  |
| --- |
| **Øvrige bemærkninger**  |
|  |

|  |
| --- |
| **Ansøgers underskrift**  |
| **Dato**  | **Underskrift**  |

**Vigtigt: Ansøger er selv pligtig til at indhente fornøden tilladelse hos lodsejere, der bliver berørt af krydsningen.**

**Vær ligeledes opmærksom på, at ansøger selv skal søge dispensation, hvis ledningen skal ligge i et naturbeskyttet område (efter naturbeskyttelsesloven § 3).**

Ansøgningen med vedlagte bilag (inkl. kort) sendes til Hedensted Kommune, Natur, Vej og Anlæg

Stationsparken 1, 7160 Tørring eller via E-mail: Vandognatur@Hedensted.dk, skriv venligst ”Vedr. ansøgning om krydsningtilladelse” i emnefeltet.